Жалба, подадена на 12 април 2022 г. — BPCE и др./ЕЦБ
(Дело T-187/22)
Език на производството: френски
Страни
Жалбоподатели: BPCE (Париж, Франция) и 51 други жалбоподатели (представители: A. Gosset-Grainville, M. Trabucchi и M. Dalon, адвокати)
Ответник: Европейска централна банка
Искания
Жалбоподателите молят Общия съд:
да отмени раздел 1.3 и раздели 3.3.1—3.3.8 от Решение на ЕЦБ № ECB-SSM-2022-FRBPC-10 (заедно с приложенията му) от 2 февруари 2022 г., доколкото се него се предписват мерки, които да бъдат взети във връзка с неотменимите ангажименти за плащане, отнасящи се до системите за гарантиране на депозитите или фондовете за преструктуриране,
да осъди ответната страна да заплати всички съдебни разноски,
да приеме на основание членове 88 и 89 от Процедурния правилник процесуално-организационни действия, като поиска от ЕЦБ да изпрати решенията относно неотменимите ангажименти за плащане, взети по отношение на други банкови институции за 2021 г., и в частност решенията по отношение на другите френски банкови институции.
Основания и основни доводи
В подкрепа на жалбата жалбоподателите изтъкват четири основания, които са идентични или сходни с изложените по дело T-186/22, BNP Paribas/ЕЦБ.
____________